Ent sellest katselisest tõendusmaterialist vaadatakse sageli mööda. Inglismaal hiljuti vastuvõetud seadus lubab inimeste vivisektsiooni väga varases eas. Lordide Koda on otsustanud ja Inglismaa kuninganna oma allkirjaga kinnitanud, et briti kodanik ei ole inimolend enne neljateistkümnendat elupäeva, see tähendab neliteist päeva peale viljastamist. Ma austan sügavalt Ühendatud Kuningriike ja Inglismaa kuningannat. Tõenäoliselt  mõtles kuninganna, et selle uue jumala auks, keda me nimetame "pluralismiks", peaks ta alla kirjutama "pluralistlikule" otsusele, mille järgi inimolendid pole inimesed ja tõenäoliselt isegi mitte olendid enne, kui nad on saanud neliteist päeva vanaks. Kui pluralism kavatseb meile väita midagi, mis on vastuolus teadusega, siis pole mitte mingit tähtsust, kas hääletus on toimunud õigesti või mitte. Kui seadus on nii vale, et ütleb: "varane inimolend pole inimolend", siis pole see üldse seadus . See võib olla arvamusega manipuleerimine, parlamendi kapitulatsioon domineeriva ideoloogia surve all, kuid see ei räägi tõtt.